Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU)

**Mestna občina Nova Gorica**, Trg Edvarda Kardelja 1, 5000 Nova Gorica,

objavlja interni natečaj za zasedbo prostega položajnega uradniškega delovnega mesta

**»VIŠJI SVETOVALEC – VODJA SLUŽBE ZA OKOLJE IN PROSTOR**« **v Službi za okolje in prostor Oddelka za okolje, prostor in javno infrastrukturo Mestne občine Nova Gorica**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in biti imenovani v uradniški naziv;
* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 6 let delovnih izkušenj;
* znanje uradnega jezika;
* strokovni izpit iz upravnega postopka;
* opravljeno obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidati strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se lahko šteje, da izpolnjujejo pogoj obveznega usposabljanja po 89. členu ZJU.

Naloge delovnega mesta so:

* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi;
* sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje in odločanje v zahtevnih upravnih postopkih;
* vodenje najzahtevnejših upravnih postopkov;
* načrtovanje, organiziranje, usmerjanje in nadzorovanje dela v notranji organizacijski enoti;
* odločanje o zadevah z delovnega področja posamezne notranje organizacijske enote po pooblastilu predstojnika;
* izvajanje in delegiranje strokovnih in upravnih nalog s področja delovanja notranje organizacijske enote;
* spremljanje uspešnosti izvedenih strokovnih in upravnih nalog sodelavcev v notranji organizacijski enoti;
* neposredna strokovna pomoč direktorju občinske uprave;
* spremljanje zakonodaje s področja dela;
* samostojno opravljanje drugih najzahtevnejših nalog s področja dela in po naročilu predpostavljenega.

Prijava mora biti **obvezno oddana na predpisanem obrazcu »Vloga za zaposlitev«**, ki je sestavni del internega natečaja in mora vsebovati:

1. Izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima in datum pridobitve naziva;
2. Izjavo kandidata, da izpolnjuje druge pogoje za zasedbo delovnega mesta, in sicer:
* da ima sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;
* o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljeni strokovni naziv ter datum pridobitve izobrazbe in ustanova, na kateri je izobrazba pridobljena;
* o izpolnjevanju pogoja glede zahtevanih delovnih izkušenj, z opisom vseh dosedanjih zaposlitev, v katerem kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je pri tem delodajalcu opravljal ter navede kakšna je bila zahtevana stopnja izobrazbe za opravljanje tega dela;
* o izpolnjevanju pogoja glede znanja uradnega jezika;
* o opravljenem strokovnem izpitu iz upravnega postopka, iz katere mora biti razviden datum opravljanja izpita in organu oz. instituciji, pri kateri je bil izpit opravljen ter stopnji izpita;
* o opravljenem obveznem usposabljanju za imenovanje v naziv.
1. Izjavo, da za namen tega natečajnega postopka kandidat dovoljuje Mestni občini Nova Gorica pridobitev podatkov iz 1. in 2. točke tega odstavka iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe, navede tudi druga znanja, sposobnosti in veščine, ki jih je pridobil.

V izbirni postopek se bodo v skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasne prijave in le tisti kandidati, ki izpolnjujejo natečajne pogoje.

Izbrani kandidat bo delo na položajnem uradniškem delovnem mestu »višji svetovalec – vodja Službe za okolje in prostor« opravljal v uradniškem nazivu »višji svetovalec I«. Izbrani kandidat bo sklenil pogodbo o zaposlitvi za položajno uradniško delovno mesto »višji svetovalec – vodja Službe za okolje in prostor«, in sicer za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v prostorih Mestne občine Nova Gorica, Trg Edvarda Kardelja 1, Nova Gorica.

Kandidat vloži prijavo v pisni obliki na priloženem obrazcu »**Vloga za zaposlitev**«, ki jo pošlje v zaprti ovojnici z označbo: »interni natečaj – višji svetovalec - vodja Službe za okolje in prostor, sklic na številko: 1100-3/2022« na naslov Mestna občina Nova Gorica, Trg Edvarda Kardelja 1, 5000 Nova Gorica, in sicer v roku 8 dni po objavi na osrednjem spletnem mestu državne uprave [www.gov.si](http://www.gov.si). Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: mestna.obcina@nova-gorica.si, pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletni strani Mestne občine Nova Gorica [www.nova-gorica.si](http://www.nova-gorica.si) .

Informacije o izvedbi internega natečaja daje Saša Pervanja, tel. št. 05/3350149, o delovnem področju pa Blaž Mozetič, tel. št. 05/3350301.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 dr. Klemen Miklavič

Župan